
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Διυπουργικής Επιτροπής Διεκδίκησης της 

Παγκόσμιας Έκθεσης ΕΧΡΟ στη Θεσσαλονίκη. 1 

Καθορισμός αποζημίωσης των πληγέντων από τις 
πυρκαγιές της 5ης Απριλίου 2000 στο Δήμο Καρλο- 

βασίων του Νομού Σάμου. 2 

Εξόφληση επιταγών από την Τράπεζα της Ελλάδος για 
πληρωμή Έργων του Προγράμματος Δημοσίων 
Επενδύσεων που εκτελούνται από φυσικά - νομικά 

πρόσωπα, ΟΤΑ και λοιπούς φορείς. 3 

Υπερωριακή Εργασία Μονίμων Υπαλλήλων της Πολε¬ 
μικής Αεροπορίας. 4 


Διορισμός μελών στο Διοικητικό Συμβούλιο της ΑΈ. 

«ΟΡΓΑΝΙΣΜΟΣ ΔΙΑΧΕΙΡΙΣΗΣ ΔΗΜΟΣΙΟΥ ΥΛΙΚΟΥ» 5 
Καθιέρωση υπερωριακής κ.λ.π. εργασίας για υπαλλή¬ 
λους του Υπουργείου Δημόσιας Τάξης που έχουν 
διατεθεί για την προσωπική ασφάλεια του Δημάρ¬ 


χου Αθηναίων, για το Β' εξάμηνο του 2002. 6 

Υπερωριακή εργασία μονίμου διοικητικού προσωπι¬ 
κού του ΙΚΑ κατά τις νυκτερινές ώρες για το β' εξά¬ 
μηνο έτους 2002 . 7 


Καθιέρωση με αμοιβή υπερωριακής εργασίας για το μό¬ 
νιμο ιατρικό και υγειονομικό και λοιπό επιστημονικό 
προσωπικό των Νομαρχιακών, Τοπικών Μονάδων 
Υγείας και των Μονάδων ΥγείαςτωνΥποκατ/τωντου 

ΙΚΑ για το Β'εξάμηνο του έτους 2002. 8 

Τροποποίηση της Β7/55/17.3.94 (ΦΕΚ 241τ.Β'/5.4. 
1994) υπουργικής απόφασης «Έγκριση Διευρω- 
πάίκού - Διαπανεπιστημιακού Προγράμματος Με¬ 
ταπτυχιακών Σπουδών του Τμήματος Οργανώσε- 
ως και Διοικήσεως Επιχειρήσεων στη «Διοίκηση 
Ολικής Ποιότητας» του Πανεπιστημίου Πειραιώς», 
όπως έχει ήδη τροποποιηθεί με την Β7/264/8.6. 
1999 (ΦΕΚ 1303 τ.Β'/24.6.1999) υπουργική απόφα¬ 


ση . 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ.12.1/44720/Β3 υπουργι¬ 
κή απόφαση (ΦΕΚ757/Β/02). 10 

Διόρθωση σφάλματος στη Φ.12.1/51500/Β3/2002 
υπουργική απόφαση, ΦΕΚ 922/Β/2002 . 11 


ΑΠΟΦΑΣΕΙΣ 

Αριθ. Υ417 (1) 

Σύσταση Διυπουργικής Επιτροπής Διεκδίκησης της Πα¬ 
γκόσμιας Έκθεσης ΕΧΡΟ στη Θεσσαλονίκη. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Το άρθρο ΙΟπαρ. 3 του Ν. 1558/1985 “Κυβέρνηση και 
Κυβερνητικά Όργανα” (ΦΕΚ 137 Α') 

2. Το άρθρο 29 Ατού Ν. 1558/1985 που προστέθηκε με το 
άρθρο 27 του Ν. 2081/1992 (ΦΕΚ 154 Α'), όπως τροποποι¬ 
ήθηκε με το άρθρο 1 παρ.2ατου Ν. 2469/1997 (ΦΕΚ38Α'). 

3. Τις σχετικές αποφάσεις που ελήφθησαν κατά τη συ¬ 
νεδρίαση του Υπουργικού Συμβουλίου της 11ης Ιουλίου 
2002 . 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Συνιστάται Διυπουργική Επιτροπή για τη διεκδίκηση 
της ανάληψης της διοργάνωσης της Παγκόσμιας Έκθε¬ 
σης ΕΧΡΟ 2008 στη Θεσσαλονίκη την οποία συντονίζει ο 
Πρωθυπουργός και η οποία αποτελείται από: 

α. τον Υπουργό Μακεδονίας - Θράκης, ως Πρόεδρο, 

β. τον Υφυπουργό Οικονομίας και Οικονομικών, αρμό¬ 
διο για τις δαπάνες, 

γ. τον Υφυπουργό Εξωτερικών αρμόδιο, για τις διεθνείς 
οικονομικές σχέσεις, 

δ. τον Υφυπουργό Ανάπτυξης, αρμόδιο για τον τουρι¬ 
σμό, 

ε. τον Υφυπουργό Περιβάλλοντος, Χωροταξίας και Δη¬ 
μοσίων Έργων, αρμόδιο για δημόσια έργα, 

στ. τον Υφυπουργό Πολιτισμού και 

ζ. τον Υφυπουργό Μεταφορών και Επικοινωνιών. 

2. Σε περίπτωση κωλύματος ή απουσίας τους, οι ως άνω 
Υπουργοί, μέλη της Επιτροπής, αναπληρώνονται από τον 
Γενικό Γραμματέα του αντίστοιχου Υπουργείου. 

3. Στην Επιτροπή καλούνται από τον Πρόεδρο της και 
μετέχουν χωρίς δικαίωμα ψήφου, ανάλογα με το εξεταζό¬ 
μενο θέμα, οι τυχόν αρμόδιοι κατά περίπτωση υφυπουρ¬ 
γοί ή Γενικοί Γραμματείς. Επίσης μπορούν να καλούνται 
εκπρόσωποι Υπουργείων, νομικών προσώπων δημοσίου 
ή ιδιωτικού δικαίου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 2 

1. Έργο της Επιτροπής είναι: 

- Ο συντονισμός των αρμοδίων Υπουργείων και άλλων 
φορέων για την υποστήριξη της διεκδίκησης της διοργά¬ 
νωσης της Παγκόσμιας Έκθεσης ΕΧΡΟ 2008 στη Θεσσα¬ 
λονίκη. 

Η επιτελική παρακολούθηση, ο συντονισμός και η επο- 
πτεία των εν γένει έργων, δράσεων και δραστηριοτήτων 
που συνδέονται μετηνπροετοιμασίατης διεκδίκησης γιατη 
διοργάνωση στη Θεσσαλονίκη της Παγκόσμιας Έκθεσης 
ΕΧΡΟ 2008 και τη σύνταξη του φακέλου υποψηφιότητας. 

- Ο σχεδιασμός και η υποστήριξη της ανάπτυξηςτων δη¬ 
μοσίων και διεθνών σχέσεων για τη διεκδίκηση της Πα¬ 
γκόσμιας Έκθεσης ΕΧΡΟ 2008, και ειδικότερα για την 
προβολή και υποστήριξη της χώρας και της Θεσσαλονί¬ 
κης στους τομείς εμπορίου, πολιτισμού, τουρισμού, οικο¬ 
νομίας, τεχνικής υποδομής και τεχνολογίας. 

2. Οι υπηρεσίες και οι φορείς του δημοσίου τομέα οφεί¬ 
λουν να παρέχουν στην Επιτροπή κάθε αναγκαία συνδρο¬ 
μή και ιδίως τις πληροφορίες και τα στοιχεία που ζητού¬ 
νται από αυτήν για την εκπλήρωση του έργου της. 

Άρθρο 3 

Με απόφαση της Διϋπουργικής Επιτροπής: 

α) ανατίθεται στην ανώνυμη εταιρεία με την επωνυμία 
“ΕΆΆΗΝΙΚΕΣ ΕΚΘΕΣΕΙΣ ΗΕΙΕΧΡΟ Α.Ε.” η υποστήριξη 
των ενεργειών διεκδίκησης της διοργάνωσης της Παγκό¬ 
σμιας Έκθεσης 2008 ΕΧΡΟ στη Θεσσαλονίκη, 

β) συγκροτείται Συντονιστική Επιτροπή Διεκδίκησης 
(ΣΕΑ), η οποία εποπτεύεται από τον Υπουργό Μακεδο¬ 
νίας - Θράκης και αποτελείται από εκπροσώπους των 
Υπουργείων Μακεδονίας - Θράκης, Οικονομίας και Οικο¬ 
νομικών, Εξωτερικών, Ανάπτυξης, Περιβάλλοντος, Χωρο¬ 
ταξίας και Δημοσίων Έργων, Πολιτισμού και Μεταφορών 
και Επικοινωνιών, των περιφερειών Κεντρικής Μακεδο¬ 
νίας, Ανατολικής Μακεδονίας - Θράκης και Δυτικής Μα¬ 
κεδονίας, της Νομαρχιακής αυτοδιοίκησης Θεσσαλονί¬ 
κης, του Δήμου Θεσσαλονίκης, του Εμπορικού και Βιομη¬ 
χανικού Επιμελητηρίου Θεσσαλονίκης, του Συνδέσμου 
Βιομηχανιών Βορείου Ελλάδος, του Εργατικού Κέντρου 
Θεσσαλονίκης, του Αριστοτελείου Πανεπιστημίου Θεσ¬ 
σαλονίκης, του Τεχνολογικού Επιστημονικού Ιδρύματος 
Θεσσαλονίκης, του Τεχνικού Επιμελητηρίου Ελλάδος Κε¬ 
ντρικής Μακεδονίας, της Διεθνούς Έκθεσης Θεσσαλονί¬ 
κης, της εταιρείας με την επωνυμία “Ελληνικές Εκθέσεις 
ΗΕΙΕΧΡΟ Α.Ε.”, με τους αναπληρωτές, και καθορίζονται 
οι αρμοδιότητες της. 

γ) συστήνεται Επιτροπή από προσωπικότητες, η οποία 
θα προβάλλει, στην Ελλάδα και κυρίως στο εξωτερικό, 
την υποψηφιότητα της Θεσσαλονίκης για τη διοργάνωση 
της παραπάνω έκθεσης. 

Άρθρο 4 

1. Η γραμματειακή και τεχνική εξυπηρέτηση της Επι¬ 
τροπής εξασφαλίζεται από το Υπουργείο Μακεδονίας - 
Θράκης. 

2. Καθήκοντα Γραμματέα της Επιτροπής ασκεί Υπάλλη¬ 
λος του Υπουργείου Μακεδονίας - Θράκης με βαθμό Α'της 
ΠΈ. κατηγορίας που ορίζεται με απόφαση του Προέδρου 
της Επιτροπής. Με την ίδια απόφαση ορίζεται ως αναπλη¬ 
ρωτής του γραμματέας υπάλληλος με τα ίδια προσόντα. 
Στον γραμματέα και τον αναπληρωτή του καταβάλλεται 
αποζημίωση σύμφωνα με τις ισχύουσες διατάξεις. 


3. Κατά τα λοιπά ισχύουν οι κοινές διατάξεις για τη λει¬ 
τουργία των Διϋπουργικών Επιτροπών, όπως καθορίζο¬ 
νται στο άρθρο 12 της Υ. 228/31.5.2000 απόφασης του 
Πρωθυπουργού (ΦΕΚ Β' 676). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2002 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 
-♦- 

Αριθ. 190187 Β. 1529 (2) 

Καθορισμός αποζημίωσης των πληγέντων από τις πυρκα¬ 
γιές της 5ης Απριλίου 2000 στο Δήμο Καρλοβασίων 
του Νομού Σάμου. 

ΟΙ ΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 36 του Ν.2459/97 (ΦΕΚ 
17/τ.Α'/18.2.97) κατάργηση φορολογικών απαλλαγών και 
άλλες διατάξεις. 

2. Τις διατάξεις του Ν. 1558/85 (ΦΕΚ Α' 137) «Κυβέρνη¬ 
ση και Κυβερνητικά Όργανα» όπως αυτός τροποποιήθη¬ 
κε και συμπληρώθηκε με το Ν.2081/92 (ΦΕΚΑ7154). 

3. Το άρθρο 22του Ν.2362/95 (ΦΕΚ247/τ.Α/27.11.1995) 
«Περί κώδικος Δημοσίου Λογιστικού». 

4. Τις κοινές Αποφάσεις του Υπουργού Εθν. Οικονο¬ 
μίας, και Υφυπουργών Εσωτερικών, Δημ. Διοίκησης και 
Αποκέντρωσης, Οικονομικών και ΠΕΧΩΔΕ υπ’αριθμ. 
10372/Α32/13.3.2002 με την οποία οριοθετούνται περιο¬ 
χές του Νομού Σάμου και συγκεκριμένα τα διοικητικά 
όρια του Δήμου Καρλοβασίων που επλήγησαν από τις 
πυρκαγιές της 5ης Απριλίου 2000. 

5. Το ΑΠ 613/28.3.2001 έγγραφο της Περιφέρειας Βο¬ 
ρείου Αιγαίου. 

6. Την ανάγκη υποβοήθησης των επιχειρήσεων που εί¬ 
ναι εγκατεστημένες και λειτουργούν σε περιοχές του Νο¬ 
μού Σάμου και υπέστησαν ζημίες από τις πυρκαγιές της 
5ης Απριλίου 2000, αποφασίζουμε: 

Άρθρο 1 

1. Παρέχεται επιχορήγηση για την αντιμετώπιση των ζη¬ 
μιών που προκλήθηκαν από τις πυρκαγιές της 5ης Απριλί¬ 
ου 2000 σε περιοχές του Νομού Σάμου οι οποίες έχουν 
οριοθετηθεί με την ΚΥΑ αριθμ. 10372/Α32/13.3.2002 του 
Υπουργού Εθνικής Οικονομίας και Υφυπουργών Εσωτερι¬ 
κών, Δημόσιας Διοίκησης και Αποκέντρωσης, Οικονομικών 
και ΠΕ.ΧΩ.ΔΕ σε βιομηχανικές και βιοτεχνικές μονάδες, 
εμπορικά καταστήματα, αγροτικές εκμεταλλεύσεις, άλλες 
επιχειρήσεις και μη κερδοσκοπικού χαρακτήρα φορείς. 

Η επιχορήγηση παρέχεται για την αντιμετώπιση ζημιών 
που αφορούν σε κτιριακές εγκαταστάσεις, μηχανολογικό 
εξοπλισμό, πρώτες ύλες, εμπορεύματα και φορτηγά αυ¬ 
τοκίνητα δημόσιας και ιδιωτικής χρήσης τα οποία κατα- 
γράφησαν από την αρμόδια Επιτροπή ως ολοσχερώς κα¬ 
τεστραμμένα από τις πυρκαγιές. 

2. Η επιχορήγηση συνίσταται σε δωρεάν χρηματική ενί¬ 
σχυση του Δημοσίου και είναι ίση με το 30% του συνόλου 
της κατά περίπτωση εκτιμηθείσας, από την αρμόδια Νο¬ 
μαρχιακή Επιτροπή εντοπισμού, καταγραφής και αποτί¬ 
μησης ζημιών από τις πυρκαγιές. 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


13699 


3. Η επιχορήγηση καταβάλλεται στους δικαιούχους 
απευθείας από τον Ελληνικό Οργανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ), μετά από 
προσκόμιση βεβαίωσης της αρμόδιας Νομαρχίας στην 
οποία εμφανίζεται το συνολικό ύψος των ζημιών. 

4. Η βεβαίωση αυτή παρέχεται από την αρμόδια Υπηρε¬ 
σία της Νομαρχίας, ή σε περίπτωση δευτεροβάθμιας Επι¬ 
τροπής από την Περιφέρεια, με βάση τις ζημιές που κατέ¬ 
γραψαν οι αρμόδιες επιτροπές. 

Άρθρο 2 

Η δαπάνη που προκαλείται από τις διατάξεις της πα¬ 
ρούσας απόφασης, ανέρχεται στοποσό των 38.000 Ευρώ 
περίπου και θα βαρύνει τον Προϋπολογισμό των Δημο¬ 
σίων Επενδύσεων (ΣΑΕ 027/5του 2002). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 31 Ιουλίου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΑΠ. ΤΣΟΧΑΤΖΟΠΟΥΛΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Β. ΠΑΠΑΝΔΡΕΟΥ 
-♦- 

Αριθ. 190620/ΔΕ9454 (3) 

Εξόφληση επιταγών από την Τράπεζα της Ελλάδος για 
πληρωμή Έργωντου Προγράμματος Δημοσίων Επεν¬ 
δύσεων που εκτελούνται από φυσικά - νομικά πρόσω¬ 
πα, ΟΤΑ και λοιπούς φορείς. 

ΟΙ ΥΦΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α) Τις Κ.Υ.Α. Υπουργών Συντονισμού και Οικονομικών 
21356/12.3.53 “περί του τρόπου πληρωμής δημοσίων εκ¬ 
δόσεων κ.λ.π.”, 32965/23.5.53 “περί συμπληρώσεως της 
αριθ. 25812/19.6.52 και την 46450/21.12.60. 

β) Την απόφαση των Υφυπουργών Οικονομίας και Οικο¬ 
νομικών με αριθμό 166500/ΔΕ-4745/2 Μαΐου 2002 (ΦΕΚ 
582/Β/13.5.2002). 

γ) Την κοινή απόφαση του Πρωθυπουργού και του 
Υπουργού Εθνικής Οικονομίας 37610/31.10.2001 “Καθο¬ 
ρισμός αρμοδιοτήτων των Υφυπουργών Εθνικής Οικονο¬ 
μίας” (ΦΕΚ 1485/Β/31.10.2001). 

δ) Την ανάγκη, λόγω της εισαγωγής του ευρώ, της με¬ 
ρικής τροποποίησης των διαδικασιών που αφορούν τις 
επιταγές που εξοφλούνται από την Τ ράπεζα της Ελλάδος 
και τις άλλες τράπεζες για τα έργα του Προγράμματος 
Δημοσίων Επενδύσεων. 

ε) Το άρθρο 29Ατου Ν. 1558/85 (Α137) που προστέθη¬ 
κε με το άρθρο 27 του Ν. 2081/92 (Α154) και τροποποιή¬ 
θηκε με το άρθρο 1, παρ. 2, του Ν. 2469/97 (Α38) 

στ) Το γεγονός ότι από τις διατάξεις της παρούσης από¬ 
φασης δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Τροποποιούμε την απόφασή μας με αριθμό 166500/ΔΕ- 
4745/2 Μαΐου 2002 ως εξής: 

1. Η έκδοση των επιταγών από τους υπολόγους διαχει¬ 
ριστές για τηνπληρωμή έργωντου Προγράμματος Δημο¬ 
σίων Επενδύσεων θα ενεργείται με βάση οριστικά και πλή¬ 
ρη δικαιολογητικά, τα οποία θα υποβάλλονται ταυτόχρο¬ 
να με την έκδοση της επιταγής στην οικεία Υπηρεσία 
Δημοσιονομικού Ελέγχου ή Ειδικό Λογιστήριο, με ειδικό 


έγγραφο του αρμοδίου προϊσταμένου (ή του νομίμου 
αναπληρωτή του), χωρίς αυτό να επισυνάπτεται στην επι¬ 
ταγή. Όσον αφορά την διαδικασία χορήγησης προκατα¬ 
βολής προς τους υπολόγους διαχειριστές έργων κατηγο¬ 
ρίας εξουσιοδότησης πληρωμής, αυτή παραμένει ως έχει 
χωρίς καμία μεταβολή. 

2. Για τις επιταγές που εκδίδονται σε βάρος λογαρια¬ 
σμών Δημοσίων Επενδύσεων Ν.Π.Δ.Δ., Δημοσίων Οργα¬ 
νισμών, Επιχειρήσεων Α.Ε. του Δημοσίου με Οικονομική 
και Διοικητική αυτοτέλεια, θα ακολουθείται η καθιερωμέ¬ 
νη διαδικασία, βάσει χρηματικών ενταλμάτων, που εκδί- 
δονται και θεωρούνται κατά την διέπουσαν σε κάθε Νομι¬ 
κό Πρόσωπο κλπ σχετική νομοθεσία, στηριζόμενα σε ορι¬ 
στικά και πλήρη δικαιολογητικά. 

Ο αριθμός και η ημερομηνία του αντιστοίχου, κατά τα 
ανωτέρω, χρηματικού εντάλματος δεν θα αναγράφεται 
στο εξής επί της επιταγής για τις πληρωμές των έργων 
του Προγράμματος Δημοσίων Επενδύσεων. 

3. Κατά τα λοιπά ισχύουν όλα όσα ορίζονται στις Κ.Υ.Α. 
που αναφέρονται στο στοιχείο α) του σκεπτικού της πα¬ 
ρούσας απόφασης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Ιουλίου 2002 

οι ΥΦΥΠΟΥΡΓΟΙ 

ΧΡΗΣΤΟΣ ΠΑΧΤΑΣ ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 2/36021/0022 (4) 

Υπερωριακή Εργασία Μονίμων Υπαλλήλων της 
Πολεμικής Αεροπορίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

Εχοντας υπόψη: 

α. Τις διατάξεις του άρθρου 15 του Ν.2592/98 (ΦΕΚ 
57/18.3.98 τ.Α') και την υπ’ αρ. πρωτ. 2022941/2297/- 
0022/7.4.98 Ερμηνευτική εγκύκλιο του Γ.Λ.Κ. 

β. Την ανάγκη αντιμετώπισης από το Γενικό Επιτελείο 
Αεροπορίας της δαπάνης αποζημίωσης και αμοιβών των 
Μονίμων Υπαλλήλων για εργασία πέρα από τις ώρες υπο¬ 
χρεωτικής απασχόλησης για κάλυψη εποχιακών και εκτά¬ 
κτων ή επειγουσών υπηρεσιακών αναγκών, λόγω ασκή- 
σεων-επιθεωρήσεων, καθώς και των υπαλλήλων του 
Στρατιωτικού Νοσοκομείου (251 ΓΝΑ),της Εθνικής Μετε¬ 
ωρολογικής Υπηρεσίας (ΕΜΥ) που λειτουργούν επί 
24ώρου βάσεως, των Στρατιωτικών Εργοστασίων, των 
Εφοδιαστικών Μονάδων, του προσωπικού που υπηρετεί 
στα Γ ραφεία Υπουργού Εθνικής Αμυνας Ειδ. Γ ραμματέ- 
ως ΥΕΘΑ και στο ΓΕΕΘΑ. 

γ. Τη σημαντική μείωση του Πολ.Προσωπικού της Π.Α. 

δ. Τη Φ.451/41/10623/1.3.2000 απόφαση του Υφυπουρ¬ 
γού Εθνικής Αμυνας, που καθορίζει τις υπηρεσίες του 
Υπουργείου Εθνικής Αμυνας που λειτουργούν σε 12ωρη 
και 24ωρη βάση. 

ε. Την 24492/31.10.2001 (ΦΕΚ Β' 1483) Κοινή Απόφαση 
Πρωθυπουργού και Υπουργού Εθνικής Άμυνας «Ανάθεση 
αρμοδιοτήτων Υπουργού Εθνικής Αμυνας στους Υφυ¬ 
πουργούς Εθνικής Άμυνας». 

στ. Τις εγγεγραμμένες στον Π/Υ της ΠΑ πιστώσεις για 
αμοιβή-αποζημίωση της υπερωριακής-νυκτερινής-εξαιρε- 

σίμων ημερών απασχόλησης (ΕΦ 11-410, 11-420, 11-430 
ΚΑΕ 0511, ΚΑΕ 0512) και τη δέσμευση διάθεσης αυτών κα¬ 
τά 90% (το 10% για άλως εξαιρετικές ανάγκες). 

ζ. Την 2050742/5390/0022/28.7.98 Εγκύκλιο του Υπουρ¬ 
γείου Οικονομικών/Γ.Λ.Κ. «Υπερωριακή Εργασία ΝΠΔΔ» 

η. Την 1100383/1330/Α0006/2001 κοινή απόφαση του 
Πρωθυπουργού και του Υπουργού Οικονομικών, για την 
ανάθεση αρμοδιοτήτων, αποφασίζουμε: 

Εγκρίνουμε την υπερωριακή, νυκτερινή και εξαιρέσιμων 
ημερών υπερωριακή εργασία με αμοιβή, πέρα από το κανο¬ 
νικό ωράριο των Μ.Υ. της ΠΑ που κρίνεται απαραίτητη για 
την κάλυψη υπηρεσιακών αναγκών για το χρονικό διάστημα 
από 2.7.2002 έως 31.12.2002, σύμφωνα με τα συνημμένα 
παραρτήματα Α-Β-Γ-Δ-Ε, ως ακολούθως: 

I. Υπηρεσίες της Π.ΑΕΦ. 11-410 

(1) ΚΑΕ 0511 (Υπερωριακή Εργασία) και για 3.000 ΜΥ, 
80.000 ώρες, περίπου, 194,850 € ΕΥΡΩ. 

(2) ΚΑΕ 0512 (Κυριακές-Εξαιρέσιμες-Αργίες) και για 
2.500 Μ.Υ., 45.000 ώρες, 204.300 € ΕΥΡΩ, ως το συνημμέ¬ 
νο Παράρτημα «Α». 

II. Εθνική Μετεωρολογική Υπηρεσία (ΕΜΥ) ΕΦ 11-420 

(1) ΚΑΕ 0511 (Υπερωριακή Εργασία), για 240 ΜΥ, 80.000 
ώρες, περίπου, 62.100 ΕΥΡΩ. 

(2) ΚΑΕ 0512 (Νυκτερινά-εξαιρέσιμες-αργίες-βάρδιες) 
και για 240 Μ.Υ., 80.000 ώρες περίπου, 221.850 € ΕΥΡΩ (ως 
το συνημμένο παράρτημα «Β»), 

III. 359 ΜΑΕΔΥ 

(1) ΚΑΕ 0511 (Υπερωριακή Εργασία) για 95 Μ.Υ., 11.000 
ώρες, περίπου 6.615 € ΕΥΡΩ. 

(2) ΚΑΕ 0512 (Νυκτερινά-εξαιρέσιμες-αργίες), για 80 
Μ.Υ., 10.000 ώρες περίπου 7.920 € ΕΥΡΩ, (ως το συνημμέ¬ 
νο παράρτημα «Γ»). 

IV. Υπηρεσίες ΑΤΑ (1η ΜΚΣΕ - 3η ΜΣΕΠ) 

Για 8 ΜΥ, για 2.000 ώρες περίπου υπερωριακής εργασίας 
και οι πιστώσεις βαρύνουν Π/ΥΑΌ.Θ. ΝΑΤΟ (ως το συνημ¬ 
μένο παράρτημα «Δ »). 

V. Υπηρεσίες Ν.Π.Δ.Δ./Μ.Τ.Α. 

Για 11 υπαλλήλους, για 1.000 ώρες υπερωριακή εργασία 
4.296,96 € ΕΥΡΩ, (ως το συνημμένο παράρτημα «Ε»), 

3. Από τις διατάξεις της απόφασης προκαλείται δαπάνη 
σε βάρος 

(α) του κρατικού προϋπολογισμού ύψους 697.635,00 ΕΥ¬ 
ΡΩ για το τρέχον Β' εξάμηνο 2002. 

(β) του Π/Υ ΜΤΑ (ΝΠΔΔ) 4.296,96 ΕΥΡΩ, για το τρέχον Β' 
εξάμηνο 2002. 

4. Η δαπάνη αυτή που θα προκύψει από το σύνολο των 
υπό έγκριση ωρών υπερωριακής απασχόλησης Β' εξαμή¬ 
νου έτους 2002, σε καμιά περίπτωση δεν μπορεί να υπερβεί 
τις πιστώσεις που εγγράφησαν στους οικείους κωδικούς 
ΓΕΑ και ΜΤΑ, έτους 2002, όπως αυτές θα διαμορφωθούν με 
το ποσοστό αποδέσμευσης που θα εγκριθεί. 

5. Υπεύθυνος για την παρακολούθηση και τον έλεγχο πα¬ 
ροχής της υπερωριακής απασχόλησης ορίζεται ο Μ.Υ. ΑΛ. 
ΖΥΓΟΓΙΑΝΝΗΣ ΠΡΟΪΣΤ. Β5/1/ΓΕΑ. 

Η απόφαση αυτή ναδημοσιευθείστην Εφημερίδα της Κυ- 
βερνήσεως. 

Αθήνα, 29 Ιουλίου 2002 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

Γ. ΦΛΩΡΙΔΗΣ Λ. ΑΠΟΣΤΟΛΙΔΗΣ 


Αριθ. 2/37747/0025 (5) 

Διορισμός μελών στο Διοικητικό Συμβούλιο της Α.Ε. 

«ΟΡΓΑΝΙΣΜΟΣ ΔΙΑΧΕΙΡΙΣΗΣ ΔΗΜΟΣΙΟΥ ΥΛΙΚΟΥ». 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.251/1976 «Περί ΟΔΔΥ» 
(ΦΕΚ 19/Α'), όπως διαμορφώθηκε μετά τις τροπο¬ 
ποιήσεις των Ν. 738/1977 (ΦΕΚ 310/Α), 1041/1980, 
άρθρο 13 (ΦΕΚ 75/Α') και 2390/1996, άρθρο 6 (ΦΕΚ 
54/Α). 

2. Τις διατάξεις του άρθρου 1, παρ.2 του Π.Δ. 413/98 
(ΦΕΚ 291/Α728.12.98) «Μετατροπή του ΟΔΔΥ σε Ανώνυ¬ 
μη Εταιρεία και έγκριση του Καταστατικού της». 

3. Την 2/10765/0025/10.2.2002 Απόφαση του Υπουργού 
Εθνικής Οικονομίας και του Υφυπουργού Οικονομικών με 
την οποία διορίστηκε το Διοικητικό Συμβούλιο της Α.Ε. 
ΟΔΔΥ. 

4. Την 1100383/1330/Α0006/31.10.2001 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών» 
(ΦΕΚ 1485/Β731.10.2001). 

5. Τις διατάξεις του Π.Δ. 81/2002 (ΦΕΚ 57/Α'/21.3.2002) 
«Συγχώνευση των Υπουργείων Εθνικής Οικονομίας και 
Οικονομικών στο Υπουργείο Οικονομίας και Οικονομι¬ 
κών». 

6. Το άρθρο 9 του Καταστατικού της εταιρείας, όπως 
τροποποιήθηκε με την από 28.6.2002 απόφαση της Τα¬ 
κτικής Γ ενικής Συνέλευσης. 

7. Τα πρακτικά της από 28.6.2002 Τακτικής Γενικής Συ¬ 
νέλευσης της Α.Ε. ΟΔΔΥ», αποφασίζουμε: 

1. Διορίζουμε οτο Διοικητικό Συμβούλιο της ΟΔΔΥ Α.Ε. 
και προς συ μπλήρωση του προβλεπόμενου από το άρθρο 
9 του καταστατικού της αριθμού των έξι (6) εκπροσώπων 
του Δημοσίου, τους Σύρο Κοσκοβόλη καιΔημήτριο Ταξό- 
πουλο και μέχρι τη λήξη της θητείας του υφιστάμενου 
Δ.Σ. 

2. Ορίζουμε ως Αντιπρόεδρο της εταιρείας, του λοιπού, 
να είναι ο Σύρος Κοσκοβόλης σε αντικατάσταση του νυν 
Αντιπροέδρου Χαράλαμπου Καραμούζη, ο οποίος παρα¬ 
μένει στο Δ.Σ., ως μέλος, εκπρόσωπος του Δημοσίου. 

3. Καθορίζουμε τη μηνιαία αποζημίωση: 

Α) Για τον Πρόεδρο στο ποσό των 2.841 ευρώ από 
1.10.2001 Β) για τον Αντιπρόεδρο στο ποσό των 600 ευρώ 
από 1.7.2002. 

Επίσης καθορίζουμε την αποζημίωση από 1.7.2002 για 
κάθε μέλος του Δ.Σ. στο ποσό των 130 ευρώ ανά συνε¬ 
δρίαση και μέχρι τέσσερις (4) συνεδριάσεις κατά μήνα. 

Τα ανωτέρω ποσά είναι καθαρά. 

Στον Πρόεδρο και Αντιπρόεδρο θα καταβάλλονται 
επιδόματα εορτών (Χριστουγέννων -Πάσχα) και αδεί- 
ας. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού, αλλά σε βά¬ 
ρος της ΟΔΔΥ Α.Ε. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Ιουλίου 2002 

Ο ΥΦΥΠΟΥΡΓΟΣ 

ΓΙΩΡΓΟΣ ΦΛΩΡΙΔΗΣ 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


13701 


Αριθ. 2/38187/0022 (6) 

Καθιέρωση υπερωριακής κ.λ.π. εργασίας για υπαλλή¬ 
λους του Υπουργείου Δημόσιας Τάξης που έχουν δια¬ 
τεθεί για την προσωπική ασφάλειατου Δημάρχου Αθη¬ 
ναίων, για το Β' εξάμηνο του 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 7 του Ν. 754/1978 όπως 
τροποποιήθηκαν και συμπληρώθηκαν με τις όμοιες του 
άρθρου 5 του Ν. 1071/1980 «Περί αυξήσεως αποδοχών 
των δημοσίων υπαλλήλων πολιτικών στρατιωτικών κ.λ.π. 
(ΦΕΚ 75/80 Α') σε συνδυασμό με τις διατάξεις του άρθρου 
17 του ν. 1505/84 «Αναδιάρθρωση μισθολογίου προσωπι¬ 
κού της Δημόσιας Διοίκησης και άλλες διατάξεις» (ΦΕΚ 
194/1984 Α') όπως τροποποιήθηκαν με το άρθρο 7 του Ν. 
1810/1988 (ΦΕΚ223/88τ.Α'). 

2. Τις διατάξεις του άρθρου 18 του Ν. 2470/97 (ΦΕΚ 
40/1997 τ.Α'), όπως αντικαταστάθηκε με το άρθρο 15 του 
Ν.2592/98. 

3. Το 83303/21.6.2002 έγγραφο του Δήμου Αθηναίων, 
σχετικά με την καθιέρωση υπερωριακής κ.λ.π. εργασίας 
στους Αστυφύλακες Γεώργιο Ζαμπούκο, Δημήτριο Πατέ¬ 
ρα, Ιωάννη Πατρελάκη, Θ. Τζάρα, Γ. Μαύρα και Κων/νο 
Τερζή. 

4. Το 3001/4/282-ΙΣΤ727.11.98, 246600/3/9-Β728.9.200, 
3001/4/282-ΔΒ/28.3.2001 και 234025/3/12-Β'/10.12.2001 
έγγραφα της ΓΑΔΑ με τα οποία διατέθηκαν οι ανωτέρω 
για την προσωπική ασφάλεια του Δημάρχου Αθηναίων. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 15.890 ΕΥΡΩ περίπου σε 
βάρος του προϋπολογισμού του Δήμου Αθηναίων στον 
οποίο υπάρχει πίστωση στον Κ.Α. 91.01.5.99/60.50. 

6. ΤηνΔΙΔΚ/Φ. 1/2/22875/31.10.2001 (ΦΕΚ 1480/Β/31.10. 
2001) Κοινή Απόφαση του Πρωθυπουργού και του Υπουρ¬ 
γού Εσωτερικών Δημόσιας Διοίκησης και Αποκέντρωσης 
«Ανάθεση αρμοδιοτήτων στους Υφυπουργούς Εσωτερι¬ 
κών, Δημόσιας Διοίκησης και Αποκέντρωσης. 

7. Την 1100383/1330/Α0006/3.10.2001 (ΦΕΚ 1485/τ.Β/ 
31.10.2001) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομικών». 

8. Την 2/80345/0004/8.11.99 (ΦΕΚ 2040/Β/19.11.99) 
απόφαση του Υπουργού ΕΣΔΔΑ και του Υφυπουργού Οι¬ 
κονομικών «Μεταβίβαση εξουσίας υπογραφής σύμφωνα 
με το αρθ.7παρ.1 Ν. 1943/91». 

9. Τις διατάξεις του Π.Δ.81/2002 (ΦΕΚ/Α/57), αποφασί¬ 
ζουμε: 

Εγκρίνουμε για το Β' εξάμηνο του 2002: 

α) Την καθιέρωση υπερωριακής απογευματινής εργα¬ 
σίας για έξι (6) Αστυφύλακες, που διατέθηκαν από το 
Υπουργείο Δημόσιας Τάξης για την προσωπική ασφάλεια 
του Δημάρχου Αθηναίων μέχρι 40 ώρες το μήνα. 

β) Την καθιέρωση για τους ανωτέρω και για το ίδιο χρο¬ 
νικό διάστημα νυχτερινής εργασίας και εργασίας κατά τις 
Κυριακές και εξαιρέσιμες ημέρες 50 ώρες συνολικά ως 
εξής: 

1. Εργασία Κυριακών και εξαιρέσιμων ημερών 30 ώρες 
το μήνα και 

2. Νυχτερινή εργασία εργασίμων ημερών 20 ώρες το 
μήνα. 


Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως και μέχρι 31.12. 
2002 . 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Ιουλίου 2002 
Οι Γ ενικοί Γ ραμματείς 

Δημοσιονομικής Πολιτικής Υποοργ.Υπουργ. Εσωτερικών, Δημόσιας 
Οικονομίας και Οικονομικών Διοίκησης και Αποκέντρωσης 
I. ΚΟΥΣΟΥΛΑΚΟΣ Β. ΒΑΛΑΣΟΠΟΥΛΟΣ 

-♦- 

Αριθ. 2/38556/0022 (7) 

Υπερωριακή εργασία μονίμου διοικητικού προσωπικού 
του ΙΚΑ κατά τις νυκτερινές ώρες για το β' εξάμηνο 
έτους 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.2470/97 (ΦΕΚ40Α/21.3.97) «Ανα¬ 
μόρφωση μισθολογίου προσωπικού της Δημ.Διοίκησης 
και άλλες διατάξεις», όπως τροποποιήθηκε με το άρθρο 
15του Ν.2592/98 (ΦΕΚ 57/Α/18.3.98) και το άρθρο ΙΟτου 
Ν.2606/98. 

2. Την 653/17.5.82 απόφαση του Υπουργού Κοινωνικών 
Υπηρεσιών καθορισμού ωραρίου εργασίας υπαλλήλων 
εξωτερικού ελέγχου εσόδων ΙΚΑ. 

3. Την ανάγκη υπερωριακής απασχόλησης των διοικητι¬ 
κών υπαλλήλων του ΙΚΑ που προκύπτει από το γεγονός 
ότι το Ίδρυμα διέρχεται περίοδο μεταρρύθμισης με εισα¬ 
γωγή νέων παραμέτρων και αρχών σε όλους του τομείς 
της δραστηριότητας του σε συνάρτηση με τις ευρισκόμε¬ 
νες σε εξέλιξη εφαρμογές του Ολοκληρωμένου Πληρο¬ 
φοριακού Συστήματος (ΟΠΣ) και συγκεκριμένα, προσαρ¬ 
μογή νομοθεσίας ΙΚΑ στο ΟΠΣ, διεκπεραίωση κατά προ¬ 
τεραιότητα όλων των θεμάτων που αφορούν την 
αναλυτική περιοδική δήλωση, απογραφή νέων εργοδο¬ 
τών για ασφάλιση οικόσιτου προσωπικού, διεκπεραίωση 
των συνταξιοδοτικών φακέλλων των εργαζομένων στην 
εταιρεία τα «ΕΛΛΗΝΙΚΑ ΝΑΥΠΗΓΕΙΑ Α.Ε.», διεκπεραίωση 
εκκρεμοτήτων των συγχωνευθέντων ταμείων στο ΙΚΑ, 
διεκπεραίωση υποθέσεων για την υπαγωγή των μακρο¬ 
χρόνια ανέργων στην προαιρετική ασφάλιση, διοργάνω¬ 
ση προγραμμάτων εκπαίδευσης εκπαιδευτών-χρηστών 
για τις ευρισκόμενες σε εξέλιξη εφαρμογές του πληρο¬ 
φοριακού συστήματος, προετοιμασία αρχείων για την ει¬ 
σαγωγή στο ΟΠΣ για το σύνολο των μονάδων του ΙΚΑ, λει¬ 
τουργική υποστήριξη Συστημάτων Η/Υ σε όλη την Ελλά¬ 
δα καθώς επίσης και του δικτύου του ΙΚΑ, έκδοση 
εγκυκλίων διαταγών για την υλοποίηση νέων διατάξεων 
που αφορούν θέματα αρμοδιότητας κάθε Διεύθυνσης και 
λοιπές εργασίες, έλεγχο όλων των κοινών επιχειρήσεων 
και των οικοδομοτεχνικών έργων και ειδικότερα των πα- 
λαιοτέρων ανέλεγκτων επιχειρήσεων, διεκπεραίωση ση¬ 
μειωμάτων αυθαίρετων οικοδομών και εκκαθάριση οικο¬ 
δομικών έργων, διεκπεραίωση σημειωμάτων της ΕΥΠΕΑ 
και τέλος λήψη μέτρων για την είσπραξη εσόδων. 

4. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των (240.000) ΕΥΡΩ, πε- 

ρίπου και θα βαρύνει την εγγεγραμμένη πίστωση στον 
προϋπολογισμό του ΙΚΑ έτους 2002. 

5. Την 2/80345/0004/8.11.99 (ΦΕΚ 2040/Β/99) κοινή 
υπουργική απόφαση «Μεταβίβαση εξουσίας υπογραφής 
σύμφωνα με το άρθρο 7 παρ.1 του Ν. 1943/91». 

6. Την 1100383/1330/Α0006/2001 (ΦΕΚ 1485/Β7- 
31.10.2001) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων στους Υφυπουρ¬ 
γούς Οικονομικών», αποφασίζουμε: 

Εγκρίνουμε την καθιέρωση με αμοιβή υπερωριακής ερ¬ 
γασίας, για τους μονίμους διοικητικούς υπαλλήλους του 
ΙΚΑ, για το Β' εξάμηνο του 2002, για νυχτερινή εργασία 
που παρέχεται από τη Δευτέρα έως Παρασκευή από την 
22.00 μ.μ. μέχρι 1.00 π.μ. 

Για χίλιους (1.000) διοικητικούς υπαλλήλους 60.000 
ώρες για τον έλεγχο των νυχτερινών κέντρων και λοιπών 
επιχειρήσεων. Υπεύθυνος για την παρακολούθηση και 
τον έλεγχο της παροχής υπερωριακής εργασίας ορίζεται 
ο Προϊστάμενος Διεύθυνσης κάθε Μονάδας. 

Η κατανομή των ανωτέρω ωρών γίνεται με απόφαση 
του Διοικητή του ΙΚΑ και η πραγματοποίησή τους διαπι¬ 
στώνεται με βεβαίωση του οικείου Διευθυντή. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως και μέχρι 
31.12.2002. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Ιουλίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργ. Υπουργείου Εργασίας 
Οικονομίας και Οικονομικών και Κοινωνικών Ασφαλίσεων 

I. ΚΟΥΣΟΥΛΑΚΟΣ Π. ΘΕΟΦΑΝΟΠΟΥΛΟΣ 

-♦- 

Αριθ. 2/38557/0022 (8) 

Καθιέρωση με αμοιβή υπερωριακής εργασίας για το μό¬ 
νιμο ιατρικό και υγειονομικό και λοιπό επιστημονικό 
προσωπικό των Νομαρχιακών, Τοπικών Μονάδων 
Υγείας και των Μονάδων Υγείας των Υποκατ/των του 
ΙΚΑ για το Β' εξάμηνο του έτους 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/97 (ΦΕΚ 40/21.3.97) «Αναμόρ¬ 
φωση μισθολογίου προσωπικού της Δημ. Διοίκησης και άλ¬ 
λες διατάξεις», όπως τροποποιήθηκε με το άρθρο 15 του 
Ν.2592/98 (ΦΕΚ75/Α/18.3.98) καιτο άρθρο 10 του Ν.2606/98. 

2. Το γεγονός ότι η δαπάνη που προκαλείται με την από¬ 
φαση αυτή ανέρχεται για το Β' εξάμηνο του 2002 στο πο¬ 
σό των τριών εκατομμυρίων τετρακοσίων τριάντα δύο χι¬ 
λιάδων εξακοσίων (3 432.600,00) ευρώ περίπου και θα βα¬ 
ρύνει την εγγεγραμμένη πίστωση στον προϋπολογισμό 
του ΙΚΑ έτους 2002. 

3. Την 2/80345/0004/99 (ΦΕΚ 2040/19.11 99/τ. Β') από¬ 
φαση «Μεταβίβαση εξουσίας υπογραφής σύμφωνα με το 
άρθρο 7 παρ. 1 του Ν.1943/91», αποφασίζουμε: 


Εγκρίνουμε την καθιέρωση με αμοιβή υπερωριακής ερ¬ 
γασίας των μονίμων γιατρών υγειονομικών υπαλλήλων, 
και λοιπού επιστημονικού προσωπικού των Νομαρχιακών 
Μονάδων Υγείας, των Τοπικών Μονάδων Υγείας και των 
Υποκατ/των του ΙΚΑ, για το Β' εξάμηνο 2002: 

• Για την αναπλήρωση του προσωπικού που απουσιά¬ 
ζει με κανονική άδεια. 

• Για την εξυπηρέτηση λόγω νομιμοποίησης των 500 χι¬ 
λιάδων αλλοδαπών. 

• Για την καταστολή της πολυφαρμακείας, πιστή τήρη¬ 
ση της λίστας φαρμάκων, την επίσπευση των εργαστη¬ 
ριακών κ.λπ υψηλού κόστους εξετάσεων (αξονικώντομο¬ 
γράφων, υπερηχογράφων και εξειδικευμένων μικροβ. 
εξετάσεων). 

• Για τον έλεγχο των φαρμακείων, ιατρείων ιδιωτικών 
κλινικών, κρατικών Νοσοκομείων και λοιπών Υγειον/κών 
Σχηματισμών και φορέων προμήθειας διαφόρων ειδών σε 
ασφαλισμένους. 

• Γ ια την εφαρμογή του θεσμού του Οικογενειακού Γ ια¬ 
τρού. 

• Για την κατάργηση της λίστας αναμονής και των ρα¬ 
ντεβού σε εργαστήρια και Μονάδες. 

• Για τη δημιουργία και λειτουργία νέων διαγνωστικών 
κέντρων που διαθέτουν όργανα για εξετάσεις υψηλού κό¬ 
στους. 

• Για την επανεξέταση κατ’ οίκον περιστατικών σε περι¬ 
πτώσεις παραπληγικών ή άλλων παροχών, διαφόρων επι¬ 
δομάτων ή συντάξεων αναπηρίας στην επαρχία. 

• Για την ανάπτυξη και λειτουργία Υπηρεσιών Ιατρικής 
και Νοσηλευτικής 24ώρου λειτουργίας για την παρακο¬ 
λούθηση κατ’ οίκον των κατάκοιτων ασθενών και γενικά 
αδυνατούντωνναπροσέλθουνστα ιατρεία του Ιδρύματος. 

• Για τη συλλογή στατιστικών στοιχείων φαρμακευτι¬ 
κής δαπάνης έτους, την ενημέρωση αρχείου φαρμάκων, 
την επεξεργασία αδειών ΕΟΦ, τον τοπικό έλεγχο συντα¬ 
γολογίων ελεγκτών γιατρών, την αρχειοθέτηση απογρα- 
φή φαρμακείου κ.λπ ως εξής: 

α) Γ ια 2120 μόνιμους γιατρούς, που θα απασχοληθούν 
κατά μέσο όρο κάθε μέρα, για υπερωριακή απογευματινή 
εργασία μέχριτην 22α ώρα 212.000 ώρες συνολικά. 

β) Για 3120 μόνιμους υγειονομικούς υπαλλήλους και 
λοιπό επιστημονικό προσωπικό που θα απασχοληθούν 
κατά μέσο όρο κάθε μέρα, για υπερωριακή απογευματινή 
εργασία μέχρι και την 22α ώρα 624.000 ώρες συνολικά. 

Υπεύθυνος για την παρακολούθηση και τον έλεγχο της 
πραγματικής παροχής της υπερωριακής απασχόλησης, 
θα είναι ο Προϊστάμενος της Δ/νσης κάθε μονάδας. Ημέ¬ 
ρες απασχόλησης θα είναι όλες οι ημέρες της εβδομάδας 
(από Δευτέρα έως Παρασκευή). 

Η κατανομή των ανωτέρω ωρών γίνεται με απόφαση 
του Διοικητή. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 29 Ιουλίου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργ.Υπουργείου Εργασίας και 
Οικονομίας και Οικονομικών Κοινωνικών Ασφαλίσεων 
ΙΩΑΝΝΗΣ ΚΟΥΣΟΥΛΑΚΟΣ Π. ΘΕΟΦΑΝΟΠΟΥΛΟΣ 

Αριθ. 44489/Β7 (9) 

Τροποποίηση της Β7/55/17.3.94 (ΦΕΚ 241τ.Β'/5.4.1994) 
υπουργικής απόφασης «Έγκριση Διευρωπαϊκού - Δια- 
πανεπιστημιακού Προγράμματος Μεταπτυχιακών 
Σπουδών του Τμήματος Οργανώσεως και Διοικήσεως 
Επιχειρήσεων στη "Διοίκηση Ολικής Ποιότητας” του 
Πανεπιστημίου Πειραιώς», όπως έχει ήδη τροποποιη¬ 
θεί με την Β7/264/8.6.1999 (ΦΕΚ 1303 τ.Β7 24.6.1999) 
υπουργική απόφαση. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 11, 12 και 13 του Ν. 
2083/1992 (ΦΕΚ 159 Α') «Εκσυγχρονισμός της Ανώτατης 
Εκπαίδευσης», του άρθρου 16 παρ. 2 του Ν.2327/1995 
(ΦΕΚ 156 Α') «Εθνικό Συμβούλιο Παιδείας και άλλες δια¬ 
τάξεις» και του άρθρου 5 παρ. 12γ του Ν.2916/2001 (ΦΕΚ 
114 Α') «Διάρθρωση της ανώτατης εκπαίδευσης και ρύθ¬ 
μιση θεμάτων του τεχνολογικού τομέα αυτής». 

2. Τις διατάξειςτου άρθρου 29 Α'του Ν. 1558/1985 (ΦΕΚ 
137 Α') «Κυβέρνηση και Κυβερνητικά Όργανα», όπως αυ¬ 
τό προστέθηκε με το άρθρο 27 του Ν. 2081/1992 (ΦΕΚ 
154 Α') «Ρύθμιση του θεσμού των επιμελητηρίων και άλ¬ 
λες διατάξεις» και αντικαταστάθηκε με την παράγραφο 2 
α του άρθρου 1 του Ν. 2469/1997 (ΦΕΚ 38 Α') «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις». 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη εις βάρος του κρατικού προ¬ 
ϋπολογισμού. 

4. Την Β7/55/17.3.1994 (ΦΕΚ. 241 τ. Β'/5.4.1994) υπουργική 
απόφαση «Έγκριση Διευρωπαϊκού-Διαπανεπιστημιακού 
Προγράμματος Μεταπτυχιακών Σπουδών του Τμήματος 
Οργανώσεως και Διοικήσεως Επιχειρήσεων στη «Διοίκηση 
ολικής ποιότητας» του Πανεπιστημίου Πειραιώς», όπως έχει 
ήδη τροποποιηθεί με την Β7/264/8.6.1999 (ΦΕΚ. 1303 
τ.Β'/24.6.1999) υπουργική απόφαση. 

5. Το απόσπασμα πρακτικών της Γενικής Συνέλευσης 
Ειδικής Σύνθεσης του Τμήματος Οργάνωσης και Διοίκη¬ 
σης Επιχειρήσεων του Πανεπιστημίου Πειραιώς (συνε¬ 
δρίαση 2η της 19.2.2002). 

6. Το απόσπασμα πρακτικών της Συγκλήτου με την ειδι¬ 
κή σύνθεση του Πανεπιστημίου Πειραιώς (συνεδρίαση 8η 
της 25.2.2002), αποφασίζουμε: 

Τροποποιούμε την Β7/55/17.3.1994 (ΦΕΚ. 241 τ.Β'/5.4. 
1994) υπουργική απόφαση, όπως έχει ήδη τροποποιηθεί 
με την Β7/264/8.6.1999 (ΦΕΚ. 1303 τ.Β'/24.6.1999) υπουρ¬ 
γική απόφαση, ως ακολούθως: 

1) Τροποποιείται ο τίτλος του Π.Μ.Σ. από «Διευρωπαϊ- 
κό-Διαπανεπιστημιακό Πρόγραμμα Μεταπτυχιακών 
Σπουδών του Τμήματος Οργανώσεως και Διοικήσεως 
Επιχειρήσεων στη «Διοίκηση Ολικής Ποιότητας» του Πα¬ 
νεπιστημίου Πειραιώς» σε Ευρωπαϊκό Πρόγραμμα Μετα¬ 
πτυχιακών Σπουδών του Τμήματος Οργάνωσης και Διοί¬ 
κησης Επιχειρήσεων του Πανεπιστημίου Πειραιώς στη 
«Διοίκηση Επιχειρήσεων-Ολική Ποιότητα». 

2) Το άρθρο 1 αντικαθίσταται ως εξής: 

«ΑΡΘΡΟ 1 
Γενικές Διατάξεις 

Το Τμήμα Οργανώσεως και Διοικήσεως Επιχειρήσεων 
οργανώνει και λειτουργεί σε συνεργασία με άλλα Ευρω- 


παϊκάΑΕΙ, «Πρόγραμμα Μεταπτυχιακών Σπουδών (Π.Μ.Σ) 
στη Διοίκηση Επιχειρήσεων - Ολική Ποιότητα» που καθο¬ 
ρίζονται από τις διατάξεις της αποφάσεως αυτής και τις 
διατάξεις των άρθρων 10 έως 12 του νόμου 2083/1992». 

3) Το άρθρο 2 αντικαθίσταται ως εξής: 

«ΑΡΘΡΟ 2 

Αντικείμενο - Σκοπός 

Το αντικείμενο αυτού του Π.Μ.Σ. είναι η σε βάθος κατα¬ 
νόηση των αρχών και μεθόδων της σωστής διοίκησης επι¬ 
χειρήσεων και οργανισμών καθώς και της ολοκληρώσεως 
αυτών των γνώσεων με τη Διοίκηση Ολικής Ποιότητας 
(ΔΟΠ), με σκοπό να επιτυγχάνεται η βελτίωση της οικονο¬ 
μικής απόδοσης, της ανταγωνιστικότητας και της βιωσι¬ 
μότητας των επιχειρήσεων και οργανισμών. Επίσης, στό¬ 
χος του Π.Μ.Σ. είναι η επιμόρφωση στελεχών επιχειρήσε¬ 
ων και οργανισμών στη Διοίκηση Ολικής Ποιότητας και η 
διάδοση και ανάπτυξη της ιδέας της ολικής ποιότητας». 

4) Το άρθρο 3 αντικαθίσταται ως εξής: 

«ΑΡΘΡΟ 3 

Μεταπτυχιακοί Τίτλοι 

Το ΠΜΣ απονέμει: 

1. Ελληνικό Μεταπτυχιακό Δίπλωμα στη Διοίκηση Επι¬ 
χειρήσεων - Ολική Ποιότητα (Ελ.Μ.), 

2. Ευρωπαϊκό Μεταπτυχιακό Δίπλωμα στη Διοίκηση 
Επιχειρήσεων - Ολική Ποιότητα (Ευ.Μ). 

3. Μετά την απόκτηση ενός από τα ανωτέρω υπό στοι¬ 
χεία 1 και 2 Μεταπτυχιακού Διπλώματος στη Διοίκηση 
Επιχειρήσεων - Ολική Ποιότητα, ο πτυχιούχος δύναται να 
συνεχίσει για την απόκτηση Διδακτορικού Διπλώματος 
από το ΠΜΣ στη Διοίκηση Επιχειρήσεων-Ολική Ποιότητα 
του Τμήματος Οργανώσεως και Διοικήσεως Επιχειρήσε¬ 
ων του Πανεπιστημίου Πειραιώς». 

5) Το άρθρο 4 αντικαθίσταται ως εξής: 

«ΑΡΘΡΟ 4 

Κατηγορίες πτυχιούχων που γίνονται δεκτοί 

Στο Μεταπτυχιακό Πρόγραμμα στη Διοίκηση Επιχειρή¬ 
σεων - Ολική Ποιότητα θα γίνονται δεκτοί ως σπουδαστές 
πτυχιούχοι Πανεπιστημίων της ημεδαπής ή αναγνωρι¬ 
σμένων ομοταγών ιδρυμάτων της αλλοδαπής και ελληνι¬ 
κών Τ.Ε.Ι.». 

6) Το άρθρο 5 αντικαθίσταται ως εξής: 

«ΑΡΘΡΟ 5 
Χρονική Διάρκεια 

1. α.) Η διάρκεια φοιτήσεως των σπουδαστών στο μετα¬ 
πτυχιακό πρόγραμμα για την απόκτηση του Ελληνικού Με¬ 
ταπτυχιακού Διπλώματος στη Διοίκηση Επιχειρήσεων - Ολι¬ 
κή Ποιότητα (Ελ.Μ) θα είναι τρία εξάμηνα, τα οποία πραγ¬ 
ματοποιούνται εξ ολοκλήρου στο Πανεπιστήμιο Πειραιώς. 

β) Όσοι από τους σπουδαστές επιθυμούν να αποκτήσουν 
το Ευρωπαϊκό Μεταπτυχιακό Δίπλωμα στη Διοίκηση Επιχει¬ 
ρήσεων - Ολική Ποιότητα (Ευ.Μ), υποχρεούνται να παρα¬ 
κολουθήσουν ένα ακόμη εξάμηνο, το τέταρτο, σε ένα από 
τα συνδεδεμένα Πανεπιστήμια άλλης χώρας. Το τέταρτο 
αυτό εξάμηνο δύναται να αντικατασταθεί με το ισοδύναμο, 
από απόψεως διδακτικών μονάδων, εντατικών ή θερινών 
τμημάτων, που διοργανώνει το ευρωπαϊκό δίκτυο των Πα¬ 
νεπιστημίων ή ένα από τα συνδεδεμένα Πανεπιστήμια, 
όπως γίνεται και στα υπόλοιπα Πανεπιστήμια του δικτύου. 

2. Γι’ αυτούς, από τους πτυχιούχους των ανωτέρω δύο 

Μεταπτυχιακών Διπλωμάτων στη Διοίκηση Επιχειρήσεων 
- Ολική Ποιότητα, δηλαδή του Ελ.Μ. και του Ευ.Μ., που 
συνεχίζουν τις σπουδές τους για την απόκτηση Διδακτο¬ 
ρικού Διπλώματος στη Διοίκηση Επιχειρήσεων - Ολική 
Ποιότητα η διάρκεια των σπουδών θα είναι έξι (6) ακόμη 
εξάμηνα, τουλάχιστον». 

7) Το άρθρο 6 αντικαθίσταται ως εξής: 

«ΑΡΘΡΟ 6 

Πρόγραμμα Μαθημάτων 

1. Για την απόκτηση του Ελληνικού Μεταπτυχιακού Δι¬ 
πλώματος, το Πανεπιστήμιο Πειραιώς, για τα δύο πρώτα 
εξάμηνα φοίτησης, προσφέρει μαθήματα που αντιστοι¬ 
χούν συνολικά σε 600 ώρες διδασκαλίας (ω.δ.) ή σε 100 
διδακτικές μονάδες (δ.μ.). Σε αυτές περιλαμβάνονται τα 
μαθήματα του κοινού πυρήνα του ευρωπαϊκού προγράμ¬ 
ματος, δηλαδή και τα μαθήματα που δίδονται και από τα 
συνδεδεμένα Πανεπιστήμια. Τα μαθήματα αυτά αντιστοι¬ 
χούν περίπου σε 180 ώρες διδασκαλίας ή περίπου σε 30 
διδακτικές μονάδες. Τα μαθήματα του κοινού πυρήνα, εν¬ 
δεικτικά, είναι τα εξής: 

• Διοίκηση Ολικής Ποιότητας (50 ω.δ η 9 δ.μ.) 

• Διοίκηση Παραγωγικών Διαδικασιών και Ποιότητα - 
Μέτρηση Αποδοτικότητας Επιχειρήσεων (65 ω.δ. ή 11 δ.μ.) 

• Τεχνικές Εφαρμογές και Έλεγχος Διοίκησης Ολικής 
Ποιότητας (60ω.δ. ή 10 δ.μ.) 

2. Για την πλήρη κάλυψη του αντικειμένου της Διοίκη¬ 
σης Ολικής Ποιότητας αλλά και εκείνου της Διοίκησης 
Επιχειρήσεων, το Πανεπιστήμιο Πειραιώς θα διδάσκει 
επιπλέον, ενδεικτικά, και τα ακόλουθα μαθήματα: 

• Προγράμματα Η/Υ - Εφαρμογές σε συστήματα ποιό¬ 
τητας (20ω.δ. ή 3,5 δ.μ. εργαστήρια) 

• Ποσοτικές Μέθοδοι για Διοίκηση Επιχειρήσεων 
(30ω.δ. ή 5 δ.μ.) 

• Λογιστική - Χρηματοοικονομική Διοίκηση (30 ω.δ. ή 5 δ.μ.) 

• Οικονομική για Διοίκηση Επιχειρήσεων και Ποιότητα 
(30 ω.δ. ή 5 δ.μ.) 

• Οργανωσιακή Συμπεριφορά (30 ω.δ. ή 5 δ. μ.) 

• Μάρκετινγκ - Ποιότητα Υπηρεσιών (50 ω.δ. ή 8,5 δ.μ) 

• Προμήθειες και Ποιότητα (20 ω.δ. ή 3,5 δ.μ.) 

• Ποιότητα του Περιβάλλοντος (30 ω.δ. ή 5 δ.μ.) 

• Ανάλυση Κόστους και Κόστος Ποιότητας (30 ω.δ. ή 5 δ.μ.) 

• Διοίκηση Ανθρώπινων Πόρων και Ολική Ποιότητα (30 
ω.δ.ή 5 δ.μ.) 

• Συστήματα Διασφάλισης Ποιότητας (30 ω.δ. η 5 δ.μ.) 

• Ποιότητα και Δίκαιο (35 ω.δ. ή 6 δ.μ.) 

• Στρατηγική Επιχειρήσεων και Ποιότητα (30 ω.δ. ή 5 δ.μ.) 

• Οικονομοτεχνικές Μελέτες (30 ω.δ. ή 5 δ.μ) 

3. Μετά τοτρίτο εξάμηνο, κάθε σπουδαστής υποχρεούται 
να εκπονήσει διπλωματική εργασία η οποία θα αντιστοιχεί 
σε 30 διδακτικές μονάδες ή 180 ώρες διδασκαλίας. Η εργα¬ 
σία αυτή θα αφορά θέματα συναφή με τη Διοίκηση Επιχει¬ 
ρήσεων και τη Διοίκηση Ολικής Ποιότητας. Η εργασία θα 
διεξάγεται εξ ολοκλήρου στο Πανεπιστήμιο Πειραιώς. 

4. Για την απόκτηση του Ευρωπαϊκού Μεταπτυχιακού 
Διπλώματος στη Διοίκηση Επιχειρήσεων - Ολική Ποιότη¬ 
τα (Ευ.Μ), οι σπουδαστές υποχρεούνται όπως, μετά την 
επιτυχή παρακολούθηση του προγράμματος που περι- 
γράφεται ανωτέρω να συνεχίσουν τις σπουδές στους σε 
πανεπιστήμια του δικτύου σύμφωνα με όσα ορίζονται 
ανωτέρω στο άρθρο 5, παραγρ. 1, β. 

5. Οι σπουδαστές που ολοκληρώνουν επιτυχώς το Ελ¬ 
ληνικό ή το Ευρωπαϊκό Μεταπτυχιακό Δίπλωμα στη Διοί¬ 


κηση Επιχειρήσεων - Ολική Ποιότητα, δύνανται να συνε¬ 
χίσουν τις σπουδές τους για την απόκτηση διδακτορικού 
διπλώματος, σύμφωνα με τις διατάξεις του Ν. 2083/92". 

8) Το άρθρο 7 αντικαθίσταται ως εξής: 

«ΑΡΘΡΟ 7 
Αριθμός Εισακτέων 

Ο αριθμός των εισακτέων ορίζεται σε 40 συν τον αριθμό 
των φιλοξενούμενων σπουδαστών από συνδεδεμένα Πα¬ 
νεπιστήμια άλλων χωρών». 

9) Το άρθρο 10 αντικαθίσταται ως εξής: 

«ΑΡΘΡΟ 10 
Διάρκεια Λειτουργίας 

Το ΠΜΣ στη Διοίκηση Επιχειρήσεων - Ολική Ποιότητα 
θα διαρκέσει μέχρι το ακαδημαϊκό έτος 2008-2009 οπότε 
και θα επανεξετασθεί η σκοπιμότητα συνέχισης της λει¬ 
τουργίας του». 

10) Στο άρθρο 12 («Μεταβατικές διατάξεις») προστίθε¬ 
νται τα εξής: 

«Ο) Οι φοιτητές που εισήλθαν τα ακαδημαϊκά έτη 2000- 
2001 και 2001-2002 στο ΠΜΣ στη Διοίκηση Ολικής Ποιό¬ 
τητας και παρακολούθησαν επιτυχώς τα προκαταρκτικά 
μαθήματα του προγράμματος, δύνανται, εφόσον το επι¬ 
θυμούν να λάβουν το μεταπτυχιακό δίπλωμά τους με τον 
τίτλο «Μεταπτυχιακό Πρόγραμμα στη Διοίκηση Επιχειρή¬ 
σεων - Ολική Ποιότητα». 

I) θέματα που δεν αναφέρονται στις υπουργικές απο¬ 
φάσεις Β7/55/17.3.1994 και Β7/264/8.6.1999 καθώς και 
στην παρούσα, θα επιλύονται από τα αρμόδια όργανα 
όπως αυτά προβλέπονται από τις ισχύουσες διατάξεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 2002 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στη Φ. 12.1/44720/Β3 Υπουργική Απόφαση (ΦΕΚ 
757/Β/02 στον α/α 4 της σελίδας 10221, για το βιβλίο των 
εκδόσεων «ΕΚΔΟΣΕΙΣ ΠΑΠΑΖΗΣΗ ΑΕΒΕ» του συγγρα¬ 
φέα «ΟΕΙ_Ι_ΝΕΒ Ε.» με τίτλο «Η ΚΟΙΝΩΝΙΑ ΠΟΛΙΤΩΝ ΚΑΙ 
ΟΙ ΑΝΤΙΠΑΛΟΙ ΤΗΣ - ΣΥΝΘΗΚΕΣ ΕΛΕΥΘΕΡΙΑΣ» αντικαθί¬ 
σταται για το ακαδ έτος 2001-02, το εσφαλμένο τμήμα 
διανομής «ΚΟΙΝΩΝΙΟΛΟΓΙΑΣ ΠΑΝ/ΜΙΟΥ ΑΙΓΑΙΟΥ» με το 
ορθό «ΚΟΙΝΩΝΙΟΛΟΓΙΑΣ ΠΑΝ/ΜΙΟΥ ΚΡΗΤΗΣ». 

(Από το Υπουργείο Εθν. Παιδείας και Θρησκ/των) 

-Φ- 

( 11 ) 

Διορθώνεται η Φ. 12.1/51500/Β3/2002 υπουργική από¬ 
φαση, ΦΕΚ 922/Β/2002 στο α/α 72 της σελίδας 12535, 
α)στη στήλη «α/α και σελίδατου ΦΕΚ στην οποία αναγρά¬ 
φεται το σύγγραμμα» από το εσφαλμένο «Α/Α 1 ΣΕΛ. 
9722» στο ορθό «Α/Α 2 ΣΕΛ. 9727» και β) στη στήλη «ΤΙΤ¬ 
ΛΟΣ ΣΥΓΓΡΑΜΜΑΤΟΣ» ο εσφαλμένος τίτλος «ΤΟ ΠΛΗ¬ 
ΡΕΣ ΠΕΡΙΒΑΛΛΟΝ ΤΟΥ ΜΙ0Β050ΡΤ ΟΡΡΙΟΕ 2000 8 ΣΕ 1 
(ΠΕΡΙΕΧΕΙ 1 Οϋ)» στον ορθό «ΤΟ ΠΛΗΡΕΣ ΠΕΡΙΒΑΛΛΟΝ 
ΤΟΥ ΕΛΛΗΝΙΚΟΥ ΜΙΟΒΟδΟΡΤ ΟΡΡΙΟΕ 2000 8 ΣΕ 1». 

(Από το Υπουργείο Εθν. Παιδείας και Θρησκ/των) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




